[επι στ]εφανηφορου εκαταιου [τ]ου εκαταιο[υ του] μενεξενου [γραμμ]ατευοντος βουληι κορριδος του εκα[τομν]ω ιερεως διος λα[βραυν]δου και αρχοντων εκατομνω του αριστεου του αλεξανδρου [λεον]τος του αριστεου του λεοντος του αριστεου διογενου του [ξεν]ομενου ξανδικου πεντεκαιδεκατηι επιστατουντος αρχο[ντος] διογενου του ξενομενου εδοξεν τη βουλη και τωι δημωι γν[ωμη] αρχοντων εκατομνω λεοντος διογενου περι ων εισεγραψατο [εκα]ταιος μελανος του υψικλειους κορμοσκωνευς επειδη μοσ[χιω]ν αριστειδου ιερευς διος κρηταγενους και κουρητων εξ αρ[χη]ς ειρημενος τα βελτιστα επιτηδευειν και προτεθειμενος απο της πρωτης ηλικιας ιδιαι μεν εκαστωι των πολιτων ευχρηστος γ[ι]νεσθαι κατα κοινην δε τωι συμπαντι δημωι τα συμφεροντα συνκατασκευαζειν εν αρχειοις τε γενομενος διεξαγειωχεν παντα μισοπονηρως και αξιως του συμπαντος δημου ευρωμεων τε συμπολιτευομενων τωι δημωι των τε ιερων κατασκευασματων ετ[ι] δε και των ιδιων εκαστου υπαρχοντων κατεχομενων εν ηρακλεια[ι] εξαποσταλεις προς ηρακλεωτας κατωκονομησατο τα συμφεροντα τηι πολει λεοντεως τε των πολιτων κατασταντος επι την βουλη[ν] και τους αρχοντας περι των συντετελεσμενων εις αυτον αδικηματων ετι δε και υπερ των απαχθεντων αυτου υπο των εξ ηρακλειας εξαποσταλεις εις την των ηρακλεωτων πολιν και πασαν κακοπαθιαν εισενεγκαμενος προενοιησεν εις το τωι πλημμεληθεντι αποκατασ[τα]θηναι παντα τα αυτου φιλιππου τε του διοφαντου επελθοντος [επι] την βουλην και την εκλησιαν δηλωσαντος τε διοτι σωμα αυτο[υ] εψυχαγωγημενον ηκται εις μυνδον αιρεθεις πρεσβευτης προς μυνδιους και εγδημησας εφιλοτιμηθη εις το τυχειν τον φιλιππον τω[ν] [δικαιων -].
IMyl 102